 Femi Falani: Awọn oniroyin lẹtọọ lati sọ ero aráàlú Femi Falana ni o yẹ ki awọn ọmọ Naijiria mọyì ẹmi aọn eniyan. Ninu ifọrọwanilẹnuwò kan pẹlu ile isẹ BBC lori ẹrọ ibanisọrọ ni Falana ti sọrọ naa. Falana ni aarẹ Buhari kò kọ iha to tọ si bi awọn ara ilu se n bu ẹnu atẹ lu ìsejọba rẹ. O ni awọn oniroyin lẹtọ lati fi ero ara ilu han lori bi ohun gbogbo se n lọ. Falana ni aarẹ Buhari funrarẹ jẹ ọkan lara awọn eniyan ti wọn bu ẹnu àtẹ lu isejọba aarẹ ana Goodluck Jonathan ju. O ni ìtanijí ni o yẹ ki ọrọ ti awọn eniyan n sọ jẹ fun isejọba Buhari. Fẹmi Falana ko faramọ iha ti Buhari kọ si ọrọ awọn oniroyin Wayi, Falana ni iwa aláìmọkan ni bi awọn kan se n sọ pe aarẹ Buhari ko kọbiara si ipaniyan awọn Fulani darandaran nitori pe Buhari jẹ ẹya Fulani. O ni ọrọ ti ko bojumu gbaa ni, nitori pe, kii se ninu isejoba aarẹ Buhari nikan ni wọn ti n pa awọn eniyan lorilẹede Naijira, o ni lati ọjọ pipe ni awọn ẹya kan ti n seku pa awọn ẹya miiran lorilẹede Naijiria, ti ilẹ ẹjọ yoo si tun da iru awọn ọdaran bẹẹ silẹ. Falana ni ọna abayọ ti orilẹede Naijira ní ni lati fi ẹmí ọmọniyan se. : Ogbontarigi agbẹjẹrò agba lorilẹede Naijiria, Femi Falana ti sọ pe oun ko faramọ bi aarẹ Buhari se n pasamọ pe awọn oniroyin n fẹ ọrọ loju lori awọn ohun to n lọ lorilẹede Naijiria. 